KOMMISSIONEN FOR DE EUROPÆISKE FÆLLESSKABER 
Bruxelles, den 16.12.1998 
KOM(1998) 793 endelig udg. 
Forslag til 
RÅDETS BESLUTNING 
om bemyndigelse, i henhold til Rådets direktiv 92/81/EØF, 
af visse medlemsstater til at indføre eller fortsat anvende 
punktafgiftsfritagelser eller -lempelser for visse typer 
mineralolier, samt om ændring af Rådets 
beslutning 97/425/EF * 
(forelagt af Kommissionen) 

BEGRUNDELSE 
BAGGRUND 
Mineralolie beskattes i Fællesskabet i øjeblikket efter bestemmelserne i Rådets 
direktiv 92/8l/EØF.1 Direktivet definerer, hvilke varer der skal betragtes som 
mineralolier, samt de anvendelsesformål, der gør dem afgiftspligtige. Direktivet 
fastlægger ligeledes en række henholdsvis obligatoriske og mulige fritagelser og 
lempelser i forhold til de normale afgiftsregler. Endvidere er det i direktivets artikel 8, 
stk. 4, fastlagt, at Rådet med enstemmighed på forslag af Kommissionen kan give en 
medlemsstat tilladelse til at indføre yderligere fritagelser eller lempelser, hvis særlige 
politiske hensyn taler herfor. Dér findes for øjeblikket ca. 90 sådanne undtagelser. 
I henhold til artikel 8, stk. 6, skulle Rådet senest den 31. december 1996 undersøge de 
i artikel 8, stk. 4 omhandlede fritagelser og lempelser, på grundlag af en rapport fra 
Kommissionen. Denne rapport blev behørigt udarbejdet2 og forelagt Rådet med 
henblik på en sådan undersøgelse. Den beslutning, som Rådet traf efterfølgende3, 
indeholder en bestemmelse om, at Rådet på ny skal træffe beslutning om fremtiden 
for de pågældende undtagelser i artikel 3, og at denne beslutning skal træffes inden 
den.31. december 1998. Nærværende forslag til Rådets beslutning giver en yderligere 
12 måneders forlængelse af disse undtagelser. Dette vil give yderligere tid til at 
vurdere sagen fra et statsstøtte synspunkt. 
Desuden har de franske myndigheder meddelt Kommissionen, at de fra 1. januar 1999 
ønsker at anvende en differentieret dieselsats for erhvervskøretøjer. 
Medlemsstaterne er blevet underrettet om denne anmodning i overensstemmelse med 
direktivet. 
Det hedder i direktivet, at Kommissionen jævnligt skal undersøge sådanne fritagelser 
og lempelser. Finder Kommissionen, at de ikke længere kan opretholdes på grund af 
konkurrenceforvridning eller forstyrrelse af det indre marked eller af hensyn til 
Fællesskabets miljøbeskyttelsespolitik, skal Kommissionen forelægge Rådet passende 
forslag. Under alle omstændigheder skal denne undtagelse undersøges senest den 
31. december 1999, når bemyndigelsen udløber. Rådet undersøger situationen på 
grundlag af et forslag fra Kommissionen og tager stilling til, hvorvidt den skal 
ophæves, ændres eller forlænges. 
1 Rådets direktiv 92/8 l/EØF af 19. oktober 1992, EFT L 316 af 31.10.1992. 
2 KOM (96) 549. 
3 Rådets beslutning hr. 97/425/EF af 30. juni 1997, EFT L 182 af 10.7.1997, s. 22. 
RÅDETS BESLUTNING 
om bemyndigelse» i henhold til Rådets direktiv 92/81/EØF, 
af visse medlemsstater til at indføre eller fortsat anvende 
punktafgiftsfritagelser eller -lempelser for visse typer 
mineralolier, samt om ændring af Rådets 
beslutning 97/425/EF 
( ) 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets direktiv 92/81/EØF af 19. oktober 1992 om 
harmonisering af punktafgiftsstrukturen for mineralolier4, særlig artikel 8, stk. 4 og 5, 
under henvisning til forslag fra Kommissionen5, og 
ud fra følgende betragtninger: 
I henhold til artikel 8, stk. 4, i Rådets direktiv 92/81/EØF kan Rådet med 
enstemmighed på forslag af Kommissionen give en medlemsstat tilladelse til at 
indføre fritagelser for eller lempelser i punktafgifterne for mineralolier, hvis særlige 
politiske hensyn taler herfor; 
i henhold til artikel 3 i Rådets beslutning 97/425/EF skal Rådet inden den 31. 
december 1998 med enstemmighed på forslag af Kommissionen træffe beslutning om, 
hvorvidt de undtagelser, der udløber den 31. december 1998, skal forlænges for en 
nærmere bestemt periode; 
medlemsstaterne har underrettet Kommissionen om, at de har til hensigt fortsat at 
anvende visse sådanne fritagelser eller lempelser, som allerede er indeholdt i deres 
afgiftslovgivning, eller at indføre fritagelser eller lempelser; 
særlige politiske hensyn taler for, at visse fritagelser og lempelser bør fortsætte med at 
være i kraft indtil den 31. december 1999; der bør vedtages bestemmelser for en 
forlængelse ud over nævnte datoer; Kommissionen undersøger jævnligt fritagelserne 
EFT L316 af 31.10.92, s. 12, senest ændret ved direktiv 94/74/EF (EFT L 365 af 31.12.1994, 
S. 46). 
EFT 
og lempelserne for at sikre, at de fortsat er forenelige med det indre marked og de 
øvrige målsætninger i traktaten. 
VEDTAGET FØLGENDE BESLUTNING: 
Artikel 1 
Som en fravigelse fra de forpligtelser, der gælder efter Rådets direktiv 92/82/EØF6, 
bemyndiges følgende medlemsstater til at indføre eller til fortsat at anvende de 
nedenfor angivne punktafgiftsfritagelser og -lempelser indtil den 31. december 1999, 
medmindre Rådet med enstemmighed på forslag af Kommissionen inden denne dato 
træffer beslutning om, hvorvidt visse af eller alle disse undtagelser skal ændres eller 
forlænges for en nærmere bestemt periode: 
1. Frankrig: 
- ved forbrug på Korsika, forudsat at der til enhver tid anvendes de minimumssatser 
for mineralolier, som EF-retten foreskriver, 
- ved en differentieret dieselsats for erhvervskøretøjer, forudsat at der til enhver tid 
anvendes de minimumssatser for mineralolier, som EF-retten foreskriver, 
- ved fritagelse for tung fueloile anvendt som brændsel til produktion af 
aluminiumoxid i Gardanne regionen. 
2. Italien: 
- ved nedsættelse af afgiftssatsen for benzin, der forbruges i området Friuli-Venezia 
Giulia, forudsat at der til enhver tid anvendes de minimumssatser for mineralolier, 
som EF-retten foreskriver, 
- ved nedsættelse af afgiftssatsen for mineralolie, der forbruges i områderne Udine og 
Trieste, forudsat at der til enhver tid anvendes de minimumssatser for mineralolier, 
som EF-retten foreskriver, 
- ved fritagelse af afgiften på mineralolier anvendt som brændsel til produktion af 
aluminiumoxid i Sardinien, 
- ved nedsaettelse af afgiftssatsen for brændselsolie til produktion af damp og for 
gasolie, der benyttes i ovne til tørring og aktivering af molekylsier i Reggio Calabria, 
forudsat at der til enhver tid anvendes de minimumssatser som EF-retten foreskriver. 
6 EFT L316 af 31.10.92, s. 19, senest ændret ved direktiv 94/74/EF (EFT L 365 af 31.12.1994, 
s. 46). 
3. Nederlandene: 
- ved en differentieret dieselsats for erhvervskøretøjer, forudsat at der til enhver tid 
anvendes de minimumssatser for mineralolier, som EF-retten foreskriver. 
Artikel 2 
Denne beslutning er rettet til medlemsstaterne. 
Udfærdiget i 
På Rådets vegne 
Formand 

ISSN 0254-1459 
KOM(98) 793 endelig udg. 
DOKUMENTER 
DA 09 02 10 01 
Katalognummer : CB-CO-98-799-DA-C 
Kontoret for De Europæiske Fællesskabers Officielle Publikationer 
L-2985 Luxembourg